open-index/open-wikipedia-markdown huggingface dataset:
Kruunaa ja klaavaa

__NOTOC__
**Kruunaa ja klaavaa** on Garbon kuudes ja viimeisin studioalbumi, joka julkaistiin vuonna 2005.

## Kappaleet
# 
# 
# 
# 
# 
# 
# 
# 
# 
# 
# 
# 
# 
# 

## Kokoonpano
* Esa Eloranta – laulu, kitarat, huuliharppu
* Jamppa Heikkinen – kitarat, taustalaulu
* Benson Penttilä – rummut, perkussiot
* Kari Södö – bassot, taustalaulu
* Tapsa Louhimo – koskettimet, taustalaulu

;Vierailevat muusikot
* Maya Paakkari – laulu
* Olli Tuomainen – saksofoni
* Tommi Salmela – mandoliini, viulu

## Arvostelut
* Soundi: 

## Lähteet
Olan Soule

**Olan Soule** (28. helmikuuta 1909 – 1. helmikuuta 1994) oli yhdysvaltalainen näyttelijä, joka esiintyi urallaan useissa televisiosarjoissa, elokuvissa, radio-ohjelmissa, mainoksissa ja animaatioissa. Parhaiten hänet kuitenkin muistetaan ääniroolistaan Batmanina muutamista Superystävät animaatioisarjoista.

Ennen muuttamistaan Hollywoodiin Soule esiintyi seitsemän vuotta Chicagossa teatterissa ennen siirtymistään radion pariin vuonna 1933. Radiossa hän oli muun muassa 11 vuotta saippuaoopperassa Bachelor's Children ja yhdeksän vuotta The First Nighter Programissa. Monet First Nighter Programin kuuntelijat olivat hieman yllättyneitä tavatessaan Soulen henkilökohtaisesti, sillä hänen laiha olemuksensa ei sopinut antamiensa hahmojen ääniksi.

Soule kuoli Los Angelesissa 1. helmikuuta 1994 keuhkosyöpään ollessaan 84-vuotias.

## Aiheesta muualla
* TV.com
Warwick Davis

**Warwick Ashley Davis** (s. 3. helmikuuta 1970 Epsom, Surrey, Englanti, Iso-Britannia) on englantilainen näyttelijä, joka on näytellyt muun muassa *[[Harry Potter (elokuvasarja)|Harry Potter]]* ja *[[Tähtien sota]]* -elokuvissa. Hänen tunnetuimpia roolejaan ovat Professori Lipetit ja Willow Ufgood. Lyhytkasvuinen Davis on 107 senttimetriä pitkä.

## Uran alku
Davis syntyi Englannissa vakuutusmeklari-isälle ja tämän vaimolle. Hänen molemmat vanhempansa ovat normaalikasvuisia. Myöhemmin hänelle syntyi myös pikkusisko. Davis oli omien sanojensa mukaan pienestä pitäen ”reilusti kokoaan suurempi” *Tähtien sota* -fani. Vuonna 1981 hänen isoäitinsä sattui kuuntelemaan radiosta ohjelmaa, jossa etsittiin *[[Jedin paluu|Jedin paluuseen]]* ewokien rooleihin neljä jalkaa pitkiä tai lyhyempiä ihmisiä. Tuolloin 11-vuotias Davis meni koe-esiintymiseen pyrkien alun perin pieneen sivuosaan. Ensin keskeisintä ewok-hahmoa, Wicketiä, esittämään valittiin R2-D2:ta näytellyt Kenny Baker, mutta George Lucasin huomattua Davisin innostuksen *Tähtien sotaa* kohtaan hän sai Wicketin roolin. *Jedin paluun* jälkeen Davis teki muutamia pieniä rooleja vuoteen 1987 asti, kunnes sai nimiroolin elokuvassa *[[Willow – suuri seikkailu]]*.

Davis näyttelee uudelleen Professori Lipetitin roolia tulevassa Harry Potter- tv-sarjassa.

## Nykyelämä
Davis asuu Englannin maaseudulla vaimonsa ja kahden lapsensa (s. 1997 ja 2003) kanssa. Myös Davisin vaimo ( vaimo kuollut 2024) ja molemmat lapset ovat lyhytkasvuisia. Perheen esikoinen syntyi 1991, mutta kuoli muutamaa kuukautta myöhemmin sairastamansa akondroplasian vaatimiin sydänkirurgisiin operaatioihin. Akondroplasia on luustovika, jota sairastaa noin 70 prosenttia kaikista maailman lyhytkasvuisista. Davisin itsensä lyhytkasvuisuus johtuu kuitenkin muista syistä.

## Filmografia

## Lähteet

## Aiheesta muualla
*
Diana Jorgova (yleisurheilija)

**Diana Jorgova** (s. 9. joulukuuta 1942) on entinen bulgarialainen pituushyppääjä ja maansa ensimmäinen yleisurheilun olympiamitalisti.

Diana Jorgova sijoittui 19-vuotiaana Belgradin EM-kilpailuissa 1962 pituushypyssä seitsemänneksi tuloksella 598&nbsp;cm. Tokion olympialaisissa 1964 hän oli kuudes tuloksella 624&nbsp;cm. Budapestin EM-kilpailuissa 1966 hän saavutti ensimmäisen arvokisamitalinsa sijoittuessaan hopealle tuloksella 645&nbsp;cm, kymmenen senttimetriä Puolan Irena Kirszensteinille hävinneenä.

Ateenan EM-kilpailuissa 1969 Jorgova hyppäsi 631&nbsp;cm ja sijoittui neljänneksi 13 senttimetrin päähän mitalista. Helsingin EM-kilpailuissa 1971 tulos oli 607&nbsp;cm ja sijoitus kymmenes. Münchenin olympialaisissa 1972 Jorgova hyppäsi huipputuloksen 677&nbsp;cm – maailmanennätys oli vain 7&nbsp;cm parempi – ja saavutti olympiahopeaa vain yhden sentin Länsi-Saksan Heide Rosendahlille hävinneenä.

Sisäratojen EM-kilpailuissa 1973 Rotterdamissa Jorgova voitti kultaa tuloksella 645&nbsp;cm.

## Lähteet

* 
* 
* 
*
10 vuotta – parhaat

__NOTOC__
**10 vuotta – parhaat** on Garbon kokoelma-albumi, joka julkaistiin vuonna 1995.

## Kappaleet

#
#
#
#
#
#
#
#
#
#
#
#
#
#
#
#
#
#
#

## Aiheesta muualla
* ''10 vuotta – parhaat'' discogs.com -sivustolla
Shakkiolympialaiset 1988

**28. [[shakkiolympialaiset]]** oli FIDE:n järjestämä tapahtuma, joka koostui avoimesta ja naisten turnauksesta sekä useista shakin markkinointiin liittyvistä tapahtumista. Shakkiolympialaiset käytiin 12. lokakuuta – 30. marraskuuta 1988 Thessalonikissa, Kreikassa.

## Yleisen sarjan tulokset

## Naisten sarjan tulokset

## Lähteet

*28th shakkiolympialaiset: Thessaloniki 1988 OlimpBase
Josip Skoblar

**Josip Skoblar** (s. 12. maaliskuuta 1941) on kroatialainen entinen jalkapalloilija, joka on voittanut mm. Euroopan Kultainen kenkä -palkinnon. Hän valmensi HNK Hajduk Splitin Jugoslavian Cupin voittoon vuosina 1987 ja 1991. Hän kuului vuosina 1961–1967 Jugoslavian maajoukkueeseen ja teki 11 maalia 32 ottelussa.
## Saavutukset
### Pelaajana

* Ligue 1:n voitto vuosina 1971 ja 1972 pelatessaan Marseillessa.
* Ranskan Cupin voitto vuonna 1972.
* Kaksi Jugoslavian Cupin voittoa vuosina 1962 ja 1966.
* Euroopan Kultainen kenkä -palkinnon voitto vuonna 1971.

### Valmentajana

* Kaksi Jugoslavian Cupin voittoa vuosina 1987 ja 1991.

## Lähteet
Eusebio Sacristán

**Eusebio Sacristán Mena**, yleensä vain **Eusebio** (s. 13. huhtikuuta 1964 Valladolid, Espanja) on espanjalainen jalkapallovalmentaja ja entinen keskikenttäpelaaja. Hän toimi viimeksi Real Sociedadin päävalmentajana marraskuusta 2015 maaliskuuhun 2018.

Eusebio edusti uransa aikana Valladolidia, Atlético Madridia, Barcelonaa ja Celta Vigoa. Hänet valittiin myös mukaan vuoden 1988 EM-kilpailuihin.

Eusebiolla on myös oma jalkapallokoulu 6–12-vuotiaille lapsille, Valladolidissa.

## Saavutukset

### Espanja
*Primera División: 1991, 1992, 1993, 1994
*Copa Del Rey: 1990
*Supercopa de España: 1992, 1993
*Copa de la Liga: 1984

### Eurooppa
*Mestarien liiga: 1992
*Cup-voittajien cup: 1989
*UEFA Super Cup: 1993

## Lähteet
Aftandil Hacıyev

**Aftandil Hacıyev** (s. 13. elokuuta 1981 Azerbaidžanin SNT) on azerbaidžanilainen jalkapalloilija, joka vuodesta 2012 on pelannut Sumgayit FK:ta. Hän pelaa puolustajana ja on 184 senttimetriä pitkä. Hän pelasi myös Azerbaidžanin maajoukkueessa vuosina 2000–2006.
Tekstiilitalo

**Tekstiilitalo** on yksi Tampereen keskustan rakennuksista. Se on arkkitehti Jaakko Tähtisen suunnittelema ja valmistui vuonna 1958. Rakennus sijaitsee Satakunnankadun ja Aleksis Kiven kadun kulmassa. Tekstiilitalo-nimitys tulee siitä, että talon valmistuttua sen omistivat suurimmaksi osaksi sen aikaiset suuret tekstiilitehtaat Finlayson ja Tampella.  Talon kolmas omistaja oli PMK, Puuvillatehtaiden myyntikonttori. Talon asunnot olivat alun perin kyseisten yhtiöiden toimihenkilöiden käytössä. 

Tekstiilitalon liikehuoneistoista suurimman osan vei Suomen Kutomateollisuuden Työnantajaliitto, joka on perustettu 1905. Liiton toiminta siirtyi Tampereelta Helsinkiin 1980-luvulla. Nykyinen nimi on Suomen Tekstiili & Muoti ry. Suomen Kutomateollisuuden Työnantajaliitossa ovat toimineet mm. Tekstiilitalossa asuneet Matti Järventie ja Orvo Laine. Matti Järventie ja Orvo Laine olivat työssä Kutomateollisuuden Työnantajaliitossa. Molemmat  tekivät pitkän uran tekstiiliteollisuuden johtotehtävissä, Orvo Laine mm. Oy Finlayson Ab:n hallintojohtajana ja Matti Järventie Kutomateollisuuden Työnantajaliitossa toimitusjohtajana.

Tekstiilitalon paikalla sijaitsi aiemmin niin sanottu Frestadiuksen talo, jossa oli muun muassa presidentti J. K. Paasikiven lapsuudenkoti.

## Lähteet
*
* 

### Viitteet
Lorenzo Music

**Lorenzo Music** (oik. **Gerald David Music**; ) oli yhdysvaltalainen ääninäyttelijä, televisiokäsikirjoittaja, televisiotuottaja ja muusikko.

## Ura
Musicin äänirooleja ovat muun muassa ovimies Carlton televisiosarjassa *[[Rhoda]]* ja Karvinen piirrossarjassa *[[Karvinen (piirrossarja)|Karvinen]]*. Lisäksi Music lainasi ääntään muun muassa *[[The Real Ghostbusters]]iin*, *[[Kummikarhut|Kummikarhuihin]]*, *[[Varjoankka]]an* ja *[[Pilipalipilotit|Pilipalipilotteihin]]*. Ääninäyttelemisen ohella hän oli Emmy-palkittu käsikirjoittaja. Palkinnon hän sai lyhytanimaatiosta *Carlton Your Doorman* ja televisiosarjasta *The Smothers Brothers Comedy*. Lisäksi Music sai kaksi Emmy-ehdokkuutta televisiosarjasta *Rhoda*. Hänet palkittiin kuolemansa jälkeen vuonna 2005 TV Land -palkinnolla ”kuultu mutta ei nähty” -hahmokategoriassa roolistaan *Rhodassa*. Hän oli aikaisemmin ehdolla vuosina 2003 ja 2004.

## Kuolema
Music kuoli luu- ja keuhkosyövän tapaiseen lisätautiin vuonna 2001 ollessaan 64-vuotias. Hänen kuolemansa jälkeen Jim Davisin uusissa animaatioissa on Karvisen äänenä toiminut pääasiassa Frank Welker. Bill Murray puolestaan toimi hahmon äänenä näytelmäelokuvissa *[[Karvinen (elokuva)|Karvinen]]* ja *[[Karvinen 2]]*.

## Lähteet

## Aiheesta muualla
* Lorenzo Music Voice Chasers
Chris Dangerous

**Christian ”Chris Dangerous” Grahn** () on ruotsalaisen garagerock-yhtye The Hivesin rumpali. 

Ennen liittymistään paikalliseen yhtyeeseen Fagerstassa, Ruotsissa, Grahn soitti yhtyeessä Bad Dreams Always.

Grahnin isä soitti suomalaisessa cover-yhtyeessä The Sailorsissa, joka on, The Hivesin keulakuvan, Pelle Almqvistin mukaan "Suurin kitararockyhtye Suomessa sinä aikana". Grahnin isä myös lauloi yhtyeessä nimeltä The Ventons.

Grahn tunnetaan todella nopeasta ja tarkasta rumpujen soittamisesta.
Shakkiolympialaiset 1994

**31. [[shakkiolympialaiset]]** oli FIDE:n järjestämä tapahtuma, joka koostui avoimesta  ja naisten turnauksesta, käytiin 30. marraskuuta – 17. joulukuuta 1994 Moskovassa, Venäjällä. 

## Yleistä
Molemmat turnaussarjat virallisti kansainvälinen tuomari Juri Averbah. Joukkueet pelasivat 14 kierrosta sveitsiläisen systeemin mukaisesti; avointa sarjaa pelattiin neljällä pöydällä samaan aikaan, kun taas naisten sarjaa pelattiin kolmella pöydällä.

### Avoin turnaus
Avoimeen sarjaan osallistui 124 joukkuetta edustaen 122 valtiota; Venäjä isäntänä pelasi kahdella joukkueella, kun taas Kansainvälinen pistekirjoitus-shakkijärjestö pelasi yhdellä joukkueella.

### Naisten turnaus
Naisten sarjaan osallistui 81 joukkuetta edustaen 79 valtiota; Venäjä isäntänä pelasi kahdella joukkueella, kun taas Kansainvälinen pistekirjoitus-shakkijärjestö pelasi yhdellä joukkueella.

## Lähteet
Björn Berg

**Björn Berg** (17. syyskuuta 1923 Unterwössen, Baijeri, Saksa – 14. heinäkuuta 2008) oli ruotsalainen piirtäjä, maalari ja graafikko. Opiskeltuaan kaksi vuotta Tukholman Teknillisessä koulussa jatkoi Björn Berg opintojaan Taideakatemian graafisella osastolla sekä André Lhoten ja Fernand Légerin oppilaana Pariisissa. Vuosina 1925–1935 hän asui New Yorkissa.

Berg piirsi muun muassa *[[Industria (lehti)|Industria]]-*, *[[Söndagsnisse-Strix]]-* ja *[[Dagens Nyheter]]* -lehtiin, mutta kaikkein tunnetuimpia ovat hänen kuvituksensa Alf Henriksenin, Alf Prøysenin ja Astrid Lindgrenin kirjoissa. Etenkin Vaahteramäen Eemeli -kirjojen kuvitus nosti Björn Bergin suuren yleisön suosikiksi. Björn Berg asui vuosien ajan Djursholmissa. Kuollessaan 14. heinäkuuta 2008 hän oli 84-vuotias.
Turveradantie

**Turveradantie** on katuyhteys Friisinmäentieltä Turunväylän yli Koivu-Mankkaantielle.
Sitä varten on Kehä I:n ja Nihtisillan väliin 
Turunväylälle rakennettu uusi liittymä, Turvesolmu.

Turveradantie risteää Turvesuontien kanssa ja jatkuu Tapiolan golf-kentän itäpuolitse. Sitten katu kaartaa lounaaseen, risteää Koivuviidantien kanssa
ja päättyy Koivu-Mankkaantien ja Mankkaanlaaksontien risteykseen.

Kadun tarkoituksena on ollut parantaa alueen yhteyksiä ja siirtää liikennettä pois asuntokaduilta.

## Historia
Tien linjaus Turvesuontien pohjoispuolella noudattaa entisen Kilon turveradan kulkua.
Myös tien nimi viittaa vanhaan rataan.

## Lähteet
Yleisurheilun sisäratojen Euroopan-mestaruuskilpailut 1986

**[[Yleisurheilun sisäratojen Euroopan-mestaruuskilpailut]]** järjestettiin vuonna 1986 Madridissa, Espanjassa. Kisojen ajankohta oli 22.–23. helmikuuta. Kisahallina oli Palacio de Deportes, jossa oli 164 metriä pitkä juoksurata.

## Mitalistit
### Miehet

### Naiset

## Mitalitaulukko

## Katso myös
*Suomi yleisurheilun sisäratojen Euroopan-mestaruuskilpailuissa 1986

## Lähteet
*
Jättisukeltaja

**Jättisukeltaja** (*Dytiscus latissimus*) on vedessä elävä kovakuoriainen. Se on mainittu Euroopan unionin luontodirektiivin liitteessä IV, sillä se on unionin alueella hyvin harvinainen. Sitä tavataan Pohjois- ja Itä-Euroopassa ja Siperian länsiosissa. Suomessa jättisukeltajaa tavataan suurissa järvissä Etelä- ja Keski-Suomessa. Jättisukeltaja on Suomessa rauhoitettu.

Jättisukeltaja on suuri ja leveä, kasvaa yli neljä senttiä pitkäksi.
Se on väriltään tumman vihertävän ruskea, kilpeä kiertää keltainen reunus. Jättisukeltaja on sopeutunut uimaan, sen takajalat ovat airomaiset, mutta se on myös hyvä lentäjä.

## Lähteet

## Aiheesta muualla
*Laji.fi: Jättisukeltaja (''Dytiscus latissimus'')
*ITIS: Dytiscus latissimus
*Kuva Zin.ru
Yhdysvaltain 8. armeija

**Yhdysvaltain 8. armeija** on Yhdysvaltain maavoimien Tyynenmeren alueen () yhtymä, jonka toiminta-alueena on Etelä-Korea.

## Historia
Armeija aktivoitiin 10. kesäkuuta 1944, jolloin sen komentajaksi nimitettiin kenraaliluutnantti Robert L. Eichelberger. Se osallistui noin kuuteenkymmeneen lounaisen Tyynenmeren alueen maihinnousuoperaatioon toisessa maailmansodassa. Armeijan ensimmäisenä tehtävänä oli syyskuussa 1944 toiminta-alueen vastuunotto 6. armeijalta, joka oli siihen asti vastannut Uudesta-Guineasta, Uudesta-Britanniasta ja Amiraliteeteista sekä Morotaista. Alueen luovutettuaan 6. armeija siirrettiin Filippiinien valtaukseen.

Joulukuussa 8. armeija otti vastatakseen Leyten maihinnoususta, joka toteutettiin 26. joulukuuta. Tammikuussa se taisteli Luzonilla, ja armeijaan kuuluva XI armeijakunta nousi maihin lähellä San Antoniota 29. tammikuuta ja 11. maahanlaskudivisioona kaksi päivää myöhemmin Manilanlahden vastarannalle. Yhdessä 6. armeijan I ja XIV armeijakunnan kanssa 8. armeijan joukot saartoivat Manilan. Armeijan viimeinen operaatio Tyynellämerellä oli Etelä-Filippiinien puhdistaminen japanilaisista, mihin kuului Mindanaon saari. Saaren valtaus vei koko loppusodan.

### Japanin miehitysjoukkona
Armeija piti osallistua operaatio Downfalliin eli Japanin maihinnousuun, ja oli suunniteltu sen osallistuminen myös toiseen vaiheeseen eli operaatio Coronetiin, johon kuului Kantōn tasangon maihinnousu. Sotatoimien päätyttyä ilman maihinnousun toteuttamista armeija sijoitettiin 30. elokuuta Japaniin miehitysjoukkona. Armeijan esikunta sijoitettiin Jokohamaan, mistä se siirtyi Tokioon. Vuoden 1946 alusta alkaen armeija vastasi koko Japanista. Neljän seuraavan vuoden aikana armeija muuttui rauhanajan yhtymäksi. Kenraaliluutnantti Walton H. Walker vastaanotti armeijankomentajan tehtävät vuonna 1948 yrittäen parantaa koulutustilannetta tuloksetta.

### Korean sota
Pohjois-Korean hyökkäys etelään kesäkuussa 1950 aloitti Korean sodan. Yhdysvaltain laivasto ja ilmavoimat osallistuivat nopeasti tapahtumiin, ja pian selvisi tarve maavoimien käytölle pysäyttämään Pohjois-Korean eteneminen. Japanin miehitysjoukot siirrettiin mahdollisimman nopeasti Etelä-Korean rannikolle, mutta joukkojen puutteellinen koulutus ja varustus kävi selväksi ensimmäisten yksiköiden tuhouduttua Pohjois-Korean hyökätessä. Joukkojen lukumäärän lisäännyttyä ja niiden saatua luotua rintamalinja tilanne vakiintui. 
Korean sodan jälkeen se jäi turvaamaan Pohjois-Korean vastaista rajaa.

## Organisaatio

*2. jalkaväkidivisioona
*65. lääkintäprikaati
*35. ilmatorjuntaprikaati
*501. tiedusteluprikaati
*1. viestiprikaati
Torben Grael

**Torben Schmidt Grael** (22. heinäkuuta 1960 São Paulo) on brasilialainen kilpapurjehtija. Hän purjehtii kilpaa köliveneillä eri luokissa (Soling, Star, Snipe ja America's Cup) ja oli Volvo Ocean Racessa 2005–2006 *Brasil 1* -miehistön kapteenina. Vuoden 2008–2009 Volvo Ocean Racessä hän kipparoi voitokkaasti *Ericsson 4* -venettä.

Grael on voittanut viisi olympiamitalia, joista kaksi kultaa Star-luokassa.

Torben Graelin tytär Martine Grael on purjehduksen kaksinkertainen olympiavoittaja ja myös poika Marco Grael on kilpaillut olympialaisten purjehduksessa.

## Lähteet
Lauren Harris

**Lauren Harris** (s. 6. heinäkuuta 1984) on brittiläinen laulaja. Hän on Iron Maidenissa soittavan basisti Steve Harrisin tytär. Harris on yhtyeineen keikkaillut runsaasti ja toiminut muun muassa Iron Maidenin ja Within Temptationin lämmittelijänä.

Harrisin esikoisalbumi *[[Calm Before the Storm]]* ilmestyi kesäkuussa 2008. Albumin julkaisi Demolition Records.
 
## Yhtyeen jäsenet
;Nykyinen kokoonpano
*Lauren Harris – laulu
*Richie Faulkner – kitara
*Randy Gregg – basso
*Olly Smith – rummut

;Entinen jäsen
*Tom McWilliams - rummut, lyömäsoittimet (2005–2008)

## Diskografia
**[[Calm Before the Storm]]* (2008)
#"Steal Your Fire" - 4:31
#"Your Turn" - 3:41
#"Get Over It" - 3:49
#"Like It or Not" - 3:28
#"From the Bottom to the Top" - 3:41
#"Let Us Be" - 3:53
#"Hurry Up" - 4:18
#"Come on Over" - 4:09
#"Hit or Miss" - 3:54
#"See Through" - 3:43
#"You Say" - 4:30
#"Natural Thing" (Bonus kappale) - 3:23

## Aiheesta muualla
*
Roger Black

**Roger Anthony Black** (s. 31. maaliskuuta 1966 Portsmouth, Yhdistynyt kuningaskunta) on englantilainen pikajuoksija, jonka päämatka oli 400 metrin juoksu. Hän on matkan Euroopan-mestari, olympia- ja MM-mitalisti ja moninkertainen arvokisamitalisti 4&nbsp;×&nbsp;400 metrin viestissä.

## Ura
Black voitti junioreiden 400&nbsp;metrin Euroopan mestaruuden Cottbusissa 1985 ajalla 45,36 ja kuului Yhdistyneen kuningaskunnan joukkueeseen, joka voitti mestaruuden 4 × 400 metrin viestijuoksussa. Seuraavana vuonna hän voitti Edinburghin kansainyhteisön kisoissa kultaa 400&nbsp;metrillä ajalla 45,57 ja kuului kultaa voittaneeseen Englannin viestijoukkueeseen. Stuttgartin EM-kilpailuissa samana vuonna hän voitti ratakierroksen Euroopan mestaruuden kisaennätyksellä 44,59 kukistaen Thomas Schönleben neljällä sadasosasekunnilla. Lisäksi hän juoksi ankkuriosuuden brittien voittoisassa pitkän viestin joukkueessa.

Black juoksi kolmannen osuuden Yhdistyneen kuningaskunnan joukkueessa, joka saavutti Yhdysvaltain jälkeen hopeaa Rooman 1987 MM-kilpailujen 4&nbsp;×&nbsp;400&nbsp;metrin viestissä. Splitin EM-kilpailuissa 1990 Black uusi 400&nbsp;metrin maanosamestaruutensa ajalla 45,08 – Schönlebe jäi tällä kertaa 0,05&nbsp;sekunnin päähän. Pitkässä viestissä hän juoksi ankkuriosuuden Yhdistyneen kuningaskunnan joukkueessa, joka voitti mestaruuden uudella Euroopan ennätysajalla 2.58,22.

Black saavutti hopeaa Tokion 1991 MM-kilpailujen 400&nbsp;metrillä. Hän juoksi ajan 44,62 häviten kultamitalin vain viidellä sadasosalla Antonio Pettigrew'lle. Pitkässä viestissä Black juoksi avausosuuden brittien joukkueessa, joka voitti maailmanmestaruuden uudella Euroopan ennätysajalla 2.57,53 – Yhdysvallat hävisi 0,04 sekuntia. Barcelonan olympialaisissa 1992 hän avasi Yhdistyneen kuningaskunnan pronssijoukkueen viestin.

Black sijoittui maanmiehensä Du'aine Ladejon jälkeen toiseksi Helsingin 1994 EM-kilpailujen 400&nbsp;metrillä ajalla 45,20. 4&nbsp;×&nbsp;400&nbsp;metrin viestissä hän juoksi kolmannen osuuden brittien kultajoukkueessa. Göteborgin MM-kisoissa 1995 Black oli henkilökohtaisessa kilpailussa seitsemäs ja ankkuroi UK:n viestissä neljänneksi.

Atlantan olympialaisissa 1996 Black saavutti hopeaa 400&nbsp;metrillä ajalla 44,41. Hän hävisi kilpailun voittaneelle Michael Johnsonille lähes sekunnin. Viestissä Black ankkuroi Yhdistyneen kuningaskunnan Yhdysvaltain jälkeen hopealle ajalla 2.56,60. Viimeisen arvokisamitalinsa hän sai Ateenan MM-kilpailuissa 1997 juostuaan toisen osuuden brittien viestijoukkueessa, joka alun perin juoksi toiseksi 0,18 sekuntia Yhdysvalloille hävinneenä, mutta nousi maailmanmestariksi jälkikäteen kun Antonio Pettigrew'n dopingtunnustusten jälkeen Yhdysvallat hylättiin.

Black juoksi 400 metrin ennätyksensä 44,37 Lausannessa 3. heinäkuuta 1996. Hänen paras aikansa 300&nbsp;metrillä oli Gatesheadissa heinäkuussa 1998 juostu 32,51.

## Lähteet
*
*Sports123 Athletics
Ogaden

**Ogaden**, myös **Ogadēn** (), on historiallinen maakunta Etiopiassa. Alueen asukkaat ovat etnisesti pääasiassa somaleja, uskonnoltaan muslimeja. Jotkut klaanit käyttävät nimitystä ”*Somali Galbeed*”, joka tarkoittaa *Länsi-Somalia*. Nykyään alue kuuluu Somalin osavaltioon.

Alueen pinta-ala on noin 400&nbsp;000 neliökilometriä, ja sen rajanaapureita ovat Djibouti, Kenia ja Somalia. Merkittävimpiä kaupunkeja ovat Degehabur (), Gode (*Godey*), Jijiga (*Jigjiga*), Kebri Dahar (*Qabridahare*),  Shilavo (*Shilaabo*) ja Werder (*Wardheer*). 

Alueen hallinnasta käytiin 1977–1978 Ogadenin sota Etiopian ja Somalian välillä. Alueella on ollut uudelleen pyrkimyksiä irtautua Etiopiasta 1980-luvun lopulta alkaen. Ogadenin konfliktissa sissitoimintaa johtaa Ogadenin kansallinen vapautusrintama (ONLF).

## Katso myös
* Suur-Somalia
* Somalian historia
* Afrikan sarven ruokakriisit

## Lähteet

## Aiheesta muualla

* 
* 
* 
*
Länsi-Rooman valtakunta

**Länsi-Rooman valtakunta** oli myöhäisantiikin aikainen valtakunta Euroopan ja Pohjois-Afrikan länsiosissa vuosien 395–476 välillä.

## Historia
Länsi-Rooman valtakunta muodostui Rooman valtakunnan läntisestä puoliskosta keisari Theodosius I:n kuoltua vuonna 395. Sen jälkeen poliittinen valta oli lopullisesti jaettu lännen ja idän keisarien kesken. Yhtenä juridisena kokonaisuutena Rooma säilyi kuitenkin aina 500-luvulle saakka.

Länsi-Rooman oli erottanut Itä-Roomasta jo aiemmin muun muassa se, että lännessä puhuttiin vanhastaan latinaa kun idässä puhuttiin kreikkaa. Lisäksi lännessä valtaa olivat jo aikaisemmin sanelleet sotilaskomentajat kun idässä virkamiehillä oli sotilaita enemmän valtaa.

Länsi-Rooman hallinto alkoi rapautua jo 400-luvulla. Alarikin johtamat gootit hyökkäsivät vuonna 401 Pohjois-Italiaan, mutta Stilichon johtamat roomalaisjoukot ajoivat heidät pois seuraavana vuonna. Sen jälkeen Stilicho liittoutui goottien kanssa tavoitteenaan varmistaa lännelle Illyrian alue, jota myös Itä-Rooma havitteli. Kun gootit eivät saaneetkaan roomalaisilta tukea, he kääntyivät uudelleen länttä vastaan. Sota kulminoitui, kun Alarikin joukot valtasivat Rooman kaupungin 24. elokuuta 410 ja hävittivät sen.

Talvella 406–407 Reinin takaa tulleet vandaalit, sveebit ja alaanit tunkeutuivat Galliaan ja Hispaniaan. Tämä johti Rooman valtakunnan verotulojen loppumiseen näiltä alueilta, mistä seurasi valtakunnan poliittinen pirstoutuminen. Keisarillinen hallinto heikkeni ratkaisevasti ja menetti otteensa läntisissä provinsseissa.

Länsi-Rooma oli vuoteen 420 mennessä menettänyt Pohjois-Gallian, Hispanian ja Britannian ylivallan muille kansoille. Keisari Honoriuksen hovilla oli valta käsissään vielä Italiassa, Pohjois-Afrikassa ja Etelä-Galliassa. Vandaalit etenivät kuitenkin Pohjois-Afrikassa ja valtasivat Karthagon vuonna 439. Näin he saivat haltuunsa Pohjois-Afrikan viljakaupan, josta Rooma oli riippuvainen. Attilan johtamat hunnit olivat sillä välin vallanneet Illyrian alueet ja kääntyivät seuraavaksi Länsi-Roomaa vastaan. He etenivät aina Rooman porteille saakka mutta eivät hyökänneet kaupunkiin. Attilan kuoltua 453 hunnien ja heidän liittolaistensa joukot hajaantuivat. Vandaalit kävivät vuonna 455 hävittämässä Rooman.

Länsi-Rooman keisarit olivat 400-luvulla sotilaskomentajien ohjauksessa. Länsi-Rooman viimeiseksi keisariksi jäi Romulus Augustulus. Hänet syrjäytti vuonna 476 Odovakar, joka sen jälkeen julistautui itse kuninkaaksi ja ilmoittautui Itä-Rooman vasalliksi.

## Keisarit

## Tuhon syyt

Länsi-Rooman tuhon, tai sen poliittisen pirstoutumisen, perimmäiset syyt ovat synnyttäneet jälkeenpäin paljon keskustelua ja monia erilaisia teorioita. Syitä on etsitty niin valtakunnan sisäisistä kuin ulkoisistakin tekijöistä. Tunnetuimpia sisäisiä selityksiä ovat valtakunnan omien rakenteiden heikentyminen ja talouden taantuminen. Tunnetuimpia ulkoisia selityksiä ovat vihollisten aiheuttama paine ja kansainvaellukset. Nykyisin tutkijat selittävät asian useiden tekijöiden yhteisvaikutuksella.

## Lähteet
* 

### Viitteet

## Aiheesta muualla
Académica de Coimbra

**Académica de Coimbra** on portugalilainen jalkapalloseura, joka on perustettu vuonna 1887. Joukkue tulee Coimbran kaupungista ja pelaa kaudella 2015–2016 Portugalin korkeimmalla sarjatasolla.

## Saavutukset

*Portugalin cup: 1939, 2012
Nicole Jaffe

**Nicole David** (o.s. **Jaffe**) on entinen yhdysvaltalainen ääninäyttelijä. Hän toimii nykyisin elokuvanäyttelijöiden agenttina. Hän on tehnyt muun muassa Velman ääniroolin televisiosarjaan  *[[Scooby-Doo]]*. Ennen ääniroolia hän on näytellyt elokuvissa *[[Riemukupla (elokuva)|Riemukupla]]* (1968), *[[Tytöistä on pelkkää harmia]]* (1969) ja *[[Pikkusisko (elokuva)|Pikkusisko]]* (1969).

Jaffe lopetti näyttelemisen mentyään naimisiin Brad Davidin kanssa vuonna 1973 ja siirtyi agentiksi William Morrisin elokuvanäyttelijöiden agentuuriin. Hän kuitenkin palasi 2000-luvun vaihteessa Velman rooliin Warner Bros. Animationin tuottamiin animaatioelokuviin *[[Scooby-Doo ja vampyyri]]* (2003) ja *[[Scooby-Doo ja Meksikon hirviö]]* (2003).

## Aiheesta muualla
* 
* 
*
Eero Rahola

**Eero Rahola** (vuoteen 1906 **Helenius**, 15. tammikuuta 1897 Mänttä – 22. toukokuuta 1975 Helsinki) oli suomalainen kontra-amiraali, Suomen laivaston komentaja sotavuosina ja sen jälkeen pitkäaikainen Merenkulkuhallituksen pääjohtaja.

Mänttäläisen kauppiaan poika Eero Rahola kirjoitti ylioppilaaksi Tampereelta vuonna 1915 ja opiskeli alkuun Teknillisessä korkeakoulussa, mutta vapaaehtoinen osallistuminen Suomen sisällissotaan valkoisten puolella veti hänet sotilasuralle laivastoon. Rahola osallistui lisäksi Viron vapaussotaan Pohjan Poikien rykmentin riveissä saaden urhoollisuudesta Viron vapaudenristin kunniamerkin. Hän opiskeli 1920-luvulla Italiassa Kuninkaallisessa Meriakatemiassa. Rahola nimitettiin 1936 rannikkolaivaston päälliköksi, missä tehtävässä hän palveli myös Talvisodan ajan. Vuodet 1940–1945 hän oli koko laivaston komentajana. Jatkosodankin aikana Suomen laivasto keskittyi etupäässä kauppamerenkulun turvaamiseen, eikä suuria meritaisteluita käyty. Rahola oli mukana panssarilaiva Ilmarisella, kun se upposi miinaan ajettuaan syyskuussa 1941. Suomen historian tuhoisimmassa merionnettomuudessa hukkui 271 ihmistä, mutta Rahola pelastui.

Rahola jätti armeijan vuonna 1945, kun hänet nimitettiin Merenkulkuhallituksen pääjohtajaksi. Hän jäi virasta eläkkeelle 1964.

Eero Raholan veljiä olivat laivanrakennusopin professori ja kauppa- ja teollisuusministeriön kansliapäällikkö Jaakko Rahola sekä osuustoimintaliikkeen vaikuttaja, opetusneuvos Ilmari Rahola.

## Lähteet
* 
* Miinalaivueen miinahistoria arkistokopio Internet Archivessa

### Viitteet
Gods of Metal

**Gods of Metal** on Italian suurin metallimusiikkiin keskittyvä festivaali. Se on järjestetty joka kesä vuodesta 1997 lähtien.

## Yhtyeet vuosittain
### 2008
Järjestettiin 27., 28. ja 29. kesäkuuta Bolognassa

### 2007
Järjestettiin 2., 3. ja 30. kesäkuuta Milanossa.

### 2006
Järjestettiin 1.–4. kesäkuuta Milanossa.

### 2005
Järjestettiin 11. ja 12. kesäkuuta Bolognassa.

### 2004
Järjestettiin 5. ja 6. kesäkuuta Bolognassa.

Rankkasateesta johtuen UFO:n konsertti peruttiin ja Stratovarius soitti seuraavana päivänä Quireboysin ja W.A.S.P.:in välissä.

### 2003
Järjestettiin 8. kesäkuuta Milanossa.

### 2002
Järjestettiin 8. ja 9. kesäkuuta Monzassa

### 2001
Järjestettiin 9. kesäkuuta Milanossa.

### 2000
Järjestettiin 10. ja 11. kesäkuuta Monzassa

### 1999
Järjestettiin 5. ja 6. kesäkuuta Milanossa

### 1998
Järjestettiin 6. kesäkuuta Milanossa

### 1997
Järjestettiin 7. kesäkuuta Milanossa

## Aiheesta muualla
*godsofmetal.it  – Virallinen sivusto
Trinidadinsaku

**Trinidadinsaku** (*Pipile pipile*) on äärimmäisen uhanalainen Trinidadin saarella elävä kanalintu. Se kuuluu kirjosakujen sukuun hokkojen heimossa.

Kooltaan trinidadinsaku on noin 70&nbsp;cm ja väriltään suurimmaksi osaksi musta. Höyhenpuvussa on myös häivähdys violettia. Siivissä on valkoisia pisteitä. Trinidadinsakun nahka on silmien ympäriltä sininen ja lajilla on myös sininen kaulaheltta. Lajin nokka on sininen ja koivet punaiset.

Trinidadinsakun elinympäristöä ovat sademetsien pohjakerrokset 400–900 metrin korkeudessa. Ravintonaan laji käyttää hedelmiä. Trinidadinsakukannan kooksi arvioidaan 70&ndash;200 yksilöä. Suurin uhka lajille on laiton metsästys sekä elinympäristön raivaaminen plantaasien tieltä.

## Lähteet
Äyrinmäki

**Äyrinmäki** on alue Pohjois-Pohjanmaalla Raahessa entisen Pattijoen kunnan alueella.  Alue sijaitsee noin 8 kilometriä itään Saloisten kirkonkylältä. Sen ohi kulkee Raahe–Vihanti-tie eli niin sanottu Malmitie. Äyrinmäellä oli aiemmin kyläkauppa ja posti. Äyrinmäki oli myös Pattijoen Ylipään eli nykyisen Lasikankaan alueen postiosoite 1990-luvulle asti.

Äyrinmäki on ollut Pattijoen Ylipään laitimmainen perä vanhan Saloisten kunnan rajalla. Noin puolentoista kilometrin matkalla Mattilanperäntien varressa olevat talot ovat kuuluneet Pattijoen kunnan perustamisvuodesta 1920 alkaen Pattijoen kuntaan ja kuuluivat Pattijoen Ylipään koulupiiriin. Sitä kauempana sijaitsevat talot kuuluivat ensin Saloisiin ja 1973 tapahtuneen kuntaliitoksen jälkeen Raaheen.

Nykyisin Äyrinmäen katsotaan usein olevan osa Mattilanperää alueen nykyisen postiosoitteen mukaisesti.

## Lähteet

## Aiheesta muualla
* Mattilanperän kyläyhdistyksen sivut
Koirakoski

**Koirakoski** on Sonkajärven kunnassa Pohjois-Savon maakunnassa sijaitseva kylä. Kantatie 87 Iisalmesta Nurmekseen ja Rautavaaralle kulkee Koirakosken kautta. Kylän läpi virtaa Nurmijoki, joka laskee kylän eteläpuolella Sälevään.

Koirakosken nimi tulee tarinan mukaan siitä, kun paikallisten Tuovisen veljesten koira putosi veneestä koskeen ja hukkui.

## Koirakosken koulu
Koirakoskelle saatiin sotien jälkeen oma kansakoulu, jota pidettiin kauppias Kettusen talossa, Uittolassa ja terveystalolla, kunnes vuonna 1955 vihittiin käyttöön oma koulutalo. Koulu sai toisen opettajan vuonna 1959, ja pian se jäi alueen ainoaksi kouluksi kun Vehmasjärven, Nurmijoen, Honkasalmen ja Sälevän koulupiirit lakkautettiin. Koulun pitkäaikaisimpia opettajia olivat Anna-Liisa Komulainen (1957–1983) ja Toivo Harmoinen (1960–1992). Koulu lakkautettiin vuonna 1998, ja rakennuksessa toimii nyt yksityinen palvelukoti.

## Kyläyhdistys
Koirakosken seudun kyläyhdistys ry:n toiminta-alue kattaa Luomasen järven kokonaan ja Sälevän järven alueen osittain.

## Palvelut
* Koirakosken kioskikahvio
* Retkeilymaja/leirintäalue
* Postikirjelaatikko
* Koirakosken tanssilava

Kylällä on aiemmin ollut kauppa ja terveysasema.

## Lähteet

### Kirjallisuutta
**Kyläkirja Närelenkki*. Sonkajärven kunnan Koirakosken ja Pohjoismäen kylätoimikunnat, 1999. .
Turtolan kirkko

**Turtolan kirkko** on Pellon seurakunnan toinen kirkko ja se on rakennettu vuosina 1950−1953. Se on rahoitettu pääosin Yhdysvaltojen luterilaisten kirkkojen ja kirkkohallituksen tuella. Rakennus tehtiin entisen suuren puisen ristikirkon (1819−1944) tilalle, joka tuhoutui sodassa. Kirkko vihittiin käyttöön päivä Pellon kirkon vihkimisen jälkeen 17. elokuuta 1953. Turtolan kylässä sijaitsevassa kirkossa on paikkoja 220 ihmiselle. Kirkossa on esillä myös Turtolan vanhan kirkon kattokruunu, jonka Turtolan pappilassa syntynyt entinen pääministeri Kaarlo Castrén lahjoitti veljiensä kanssa vanhempiensa muistoksi vuonna 1932. Kirkon edessä on Pellon sankarihautausmaa ja sankaripatsas. Kirkon alttaritaulu on aiheeltaan sama kuin oli vanhan kirkonkin, *Jeesus ristillä* (330 x 165 cm:n öljymaalaus). Taulun maalasi Aale Hakava vuonna 1953.

Turtolan kirkon ja erillisen kellotapulin suunnitteli arkkitehti Jalmari Lankinen.

## Lähteet

## Aiheesta muualla

*Kirkko Pellon seurakunnan sivulla
Velma Dinkley

**Velma Dinkley** on kuvitteellinen hahmo, joka on tullut tutuksi Scooby-Doo-televisiosarjoista ja -elokuvista. Hahmo teki ensiesiintymisensä vuonna 1969 animaatiosarjassa ''Scooby-Doo, Where Are You!''. Hahmon loivat Joe Ruby ja Ken Spears. Velma on parhaiten mysteerijengin älykkönä, jonka lausahduksia ovat "Jinkies!" (suom. "Jukra!") ja "My Glasses! I can't see without my glasses!"

## Hahmo
Velma on oranssiin villapaitaan pukeutunut mysteereitä ratkovan ryhmän älykkäin jäsen, jonka avulla he saavat usein paljon johtolankoja. Hän kykenee muun muassa lukemaan kiinaa, japania ja ranskaa, ratkaisemaan tieteellisiä kaavioita ja monia muita älyllisiä lahjoja vaativia asioita. Alkuvuosina Velman ongelmaksi sarjan aikana osoittautui silmälasiensa putoilu, kun erinäiset viholliset tönäisivät häntä tai joutuessaan takaa-ajetuksi, jonka seurauksena Velma kompastui hukaten silmälasinsa. Tämän seurauksena hänen kuultiin usein sanovan "My Glasses! I can't see without my glasses!".

Velmalla on tapana tarjota Scoobyraksuja Scooby-Doolle ja Shaggylle kaksikon ollessa liian pelokkaita olemaan vapaaehtoisia syöttejä tehtävien aikana. Ryhmän hajaantuessa etsimään johtolankoja Velma on usein Fredin ja Daphnen mukana, mutta satunnaisesti myös Shaggyn ja Scoobyn kanssa, sekä yksikseen. Kuitenkin lähes suurimman osan ryhmän löytämistä johtolangoista Velma kykenee ratkaisemaan mysteerin.

## Aiheesta muualla
* VelmaDinkley.com
José Villanueva

**José Luis Villanueva** (19. maaliskuuta 1913 Binondo, Manila – 11. marraskuuta 1983) oli filippiiniläinen nyrkkeilijä, hän voitti pronssia vuoden 1932 kesäolympialaisissa Los Angelesissa alle 53,5 kiloisten sarjassa.

Hänen poikansa Anthony Villanueva oli myös nyrkkeilyn olympiamitalisti.

## Lähteet
* José Luis Villanueva  Sports Reference LLC. 

### Viitteet
Lori Harrigan

**Lori Harrigan–Mack** (s. 5. syyskuuta 1970) on yhdysvaltalainen entinen softballpelaaja ja olympiavoittaja. Hän oli mukana Yhdysvaltain kultaa voittaneessa joukkueessa sekä Atlantan, Sydneyn että Ateenan olympialaisissa.

Softball-uransa jälkeen Harrigan on työskennellyt turvallisuuspäällikkönä Las Vegasin Mandarin Oriental -hotellissa. Aktiiviuransa lopettamisen jälkeen Harrigan alkoi kärsiä masennuksen aiheuttamasta ylensyönnistä ja ylipainosta, minkä vuoksi hän osallistui vuonna 2014 ''Suurin pudottaja'' -ohjelman urheilijoille tarkoitettuun erikoiskauteen.

## Lähteet
Kraniometria

**Kraniometria** eli **kallonmittaus** tarkoittaa ihmispääkallon mittasuhteiden selvittämistä tieteellistä tarkoitusta varten. Nykyisin kraniometriset mittaukset kuuluvat biologiseen antropologiaan ja osteologiaan. Aikaisemmin on puhuttu myös **kraniologiasta** ihmisen kallon mittasuhteiden ja koon mittauksiin ja tutkimukseen keskittyneenä tieteenä, jota harjoitettiin frenologian yhteydessä.

## Lähteet

## Aiheesta muualla
Rideau (joki)

**Rideau** on 146 kilometrin pituinen joki Ontarion provinssissa Kanadassa. Se saa alkunsa Upper Rideaun järvestä ja laskee Ottawajokeen Ottawan kaupungin kohdalla.

Rideau virtaa ravinteikkaalla maalla entisellä merenpohjalla. Sen rannat houkuttelivat 1800-luvulla uudisasukkaita. Joesta kiinnostuttiin myös, kun huomattiin, että reitti Ala-Kanadan Montréalista Ylä-Kanadan Kingstoniin Saint Lawrencen jokea pitkin oli haavoittuvainen. Tästä syystä rakennettiin Rideaun kanava Rideau- ja Cataraquijoen välille uudeksi vesireitiksi Kingstoniin.

## Lähteet
* 
* 

## Aiheesta muualla

*Rideaun biodiversiteetti
Christoph Meiners

**Christoph Meiners** (1747–1810) oli saksalainen historioitsija ja filosofi, joka toimi professorina Göttingenin yliopistossa. Meiners oli Johann Friedrich Blumenbachin ohella ensimmäisiä tiedemiehiä, joka pyrki luokittelemaan ihmislajin systemaattisiin rotukategorioihin.

Meiners yhdisti 1793 ilmestyneessä teoksessaan *Historische Vergleichung* kulttuurien kehittyneisyyden rotutyyppeihin. Kulttuurit hän jakoi "villeihin", "barbaarisiin", "alkavasti valistuneisiin" ja "valistuneisiin". Hän myös loi ihmisten nousevan asteikon, jossa ryhmät asetettiin seuraavaan järjestykseen: ihmisapinat, "metsäneekerit", "pensashottentotit", "bushmannit", "Etelänmeren neekerit", suomalaiset, mongoliset paimentolaiskansat, Länsi-Aasian nomadit, Etelänmeren saarikansat, eteläaasialaiset, hindut, länsiaasialaiset ja eurooppalaiset. Meiners myös katsoi, ettei "alempiarvoiset" voineet vaatia samoja oikeuksia "ylempiarvoisten kanssa".

## Lähteet
Pohjan jääkäripataljoona

**Pohjan Jääkäripataljoona** (PohJP) aloitti toimintansa Jääkäriprikaatin joukkoyksikkönä 1. lokakuuta 1998. Pataljoona peri nimensä, lippunsa ja kunniamarssinsa vuonna 1998 lakkautetulta, Oulussa toimineelta Pohjan Prikaatilta.

Pohjan Jääkäripataljoona vaali Pohjan Prikaatin perinteitä. Pataljoonan perinnepäivä oli 16.2., joka oli Kuninkaallisen Pohjanmaan Jalkaväkirykmentin perustamispäivä vuonna 1626.

Pataljoonaan kuului loppuvaiheessa kaksi perusyksikköä: 3. Jääkärikomppania (3.JK) antoi kulloisenkin saapumiserän peruskoulutuskaudella alokaskoulutusta ja toimi sen jälkeen koko prikaatin aliupseerikouluna kouluttaen jalkaväen eri koulutushaarojen ryhmänjohtajia. Sissikomppania (SissiK) puolestaan kouluti sissi-, tiedustelu- ja sotilaspoliisikoulutushaarojen miehistöä sekä sissiradistiryhmänjohtajia. Aikaisemmin pataljoonaan kuuluivat myös Kranaatinheitin- (KrhK), sekä Huolto- ja kuljetuskomppania.

Pohjan Jääkäripataljoonan viimeisenä komentajana toimi nykyisin everstiluutnantti Jukka Kotilehto. Hänen edeltäjinään toimivat mm. evl Jari Osmonen, evl Jari Haataja, evl Asko Muhonen ja evl Hans Ehrnrooth.

Pohjan Jääkäripataljoona lakkautettiin vuonna 2014.

## Katso myös
* Lapin Jääkäripataljoona

## Lähteet
Gennadi Prigoda

**Gennadi Prigoda** (, s. 2. maaliskuuta 1965) on venäläinen entinen uimari ja olympiamitalisti, joka kilpaili Neuvostoliitolle ja IVY:lle. Prigoda voitti urallaan neljä olympiamitalia, joista kaksi oli hopeisia ja kaksi pronssisia. Hän sai yhden hopeisen ja yhden pronssisen mitalin sekä Soulin että Barcelonan olympialaisissa. Prigoda on menestynyt myös EM-kilpailuissa: näistä kilpailuista hän saavutti kaksi kultaista, kaksi hopeista ja yhden pronssisen mitalin.
Vaivaishoitohallitus

**Vaivaishoitohallitus** oli jokaisessa kaupungissa ja kauppalassa toiminut köyhäinhoitolautakunta. Niitä syntyi vuoden 1865 kunnallisasetuksen säätämisen jälkeen, ja ne toimivat vuoden 1922 köyhäinhoitolain säätämiseen saakka.

Sen tehtävänä oli panna toimeen kunnan päätöksiä ja valvoa vaivaishoitoasetuksen ja -ohjesäännön noudattamista. Maalaiskunnissa vaivaishoitohallituksen perustaminen oli vapaaehtoista, ja jos sitä ei perustettu, niin kunnallislautakunta hoiti sen tehtävät. Vaivaishoitohallitukseen kuului kaupungeissa ja kauppaloissa vuoden 1879 vaivaishoitoasetuksen mukaan esimies (= puheenjohtaja) ja vähintään viisi jäsentä, jotka valitsi raastuvankokous tai kaupunginvaltuusto. Maalaiskunnissa siihen kuului puheenjohtaja ja vähintään kaksi jäsentä. Kirkkoherralla tai hänen sijaisellaan oli oikeus osallistua vaivaishoitohallituksen keskusteluihin ja päätöksiin.

Vaivaisapua tarvitsevan tuli itse tai asiamiehen välityksellä ilmoittaa tarpeistaan puheenjohtajalle tai jäsenelle, joka hankki tarkat tiedot tarvitsijan elinolosuhteista ja esitteli asian vaivaishoitohallitukselle. Kiireellisissä tapauksissa apua sai puheenjohtajan päätöksellä. Vaivaisapua saavalle lapselle piti elatuksen ja vakinaisen asunnon lisäksi järjestää kristillistä kasvatusta ja mahdollisuus koulunkäyntiin.

Vaivaishoitohallituksen tuli myös valvoa, että myönnettyä apua käytettiin oikein. Kunnan alue jaettiin *peräänkatsomusalueisiin*, joihin valittiin vaivaishoitohallituksen jäsen toimimaan *peräänkatsojamiehenä*. Yli 15-vuotiaat kerjäläiset peräänkatsojamiehen tuli toimittaa kruunun- tai kaupunginpalvelijan luokse, jotta tämä toimittaisi hänet kuvernöörin haltuun. Viisitoistavuotiaat tai sitä nuoremmat kerjäläiset tuli toimittaa siihen kuntaan, jossa heillä oli kotipaikkaoikeus.

Vuonna 1889 tuli mahdolliseksi myös naisen valitseminen vaivaishoitohallitukseen. Ensimmäinen nainen lautakunnissa oli suomalaisen sosiaalityön uranuurtajana tunnettu diakonissa Cecilia Blomqvist. Vuoden 1922 köyhäinhoitolain mukaan kuntiin tuli perustaa köyhäinhoitolautakunta, jolle vaivaishoitohallituksen tehtävät siirtyivät. Laki tuli voimaan vuoden 1923 alussa.

## Lähteet
Ray McKinnon

**Raymond ”Ray” McKinnon** (s. 15. marraskuuta 1957 Adel, Georgia, Yhdysvallat) on yhdysvaltalainen näyttelijä. Hänen tunnetuin roolinsa on Bill Coleman amerikkalaisessa draamasarjassa *[[Comanche Moon]]*. Hän on ollut naimisissa vuodesta 1998 näyttelijä Lisa Blountin kanssa.
Cataraqui

**Cataraqui** on 113 kilometriä pitkä joki Ontarion provinssissa Kanadassa. Cataraqui saa alkunsa Upper Rideaun järvestä Itä-Ontariossa, josta se virtaa mutkitellen kohti lounasta ja laskee Ontariojärven itäpohjukkaan Kingstonin kaupungin kohdalla. Upper Rideaun järvestä saa alkunsa myös Rideaujoki, joka virtaa koilliseen ja laskee Ottawajokeen. Molemmat joet ovat osa Rideaun kanavaa, joka rakennettiin 1826–1832. Rakentamisen aikana Cataraquijokea ja sen ympäristöä muokattiin huomattavasti ja joen varrelle muodostui uusia soita ja järviä.

Cataraquijoesta käytetään myös nimityksiä ”Great Cataraqui River” ja ”Greater Cataraqui River” erotukseksi Little Cataraqui Creekin joesta, joka sijaitsee 4,5 kilometriä lännempänä.

## Lähteet
* 
*
Geeniklusteri

**Geeniklusteri** on joukko samassa kromosomissa sijaitsevia, toisiinsa läheisesti kytkeytyneitä geenejä, joiden tehtävät liittyvät samaan metaboliaprosessiin. Esimerkkinä ovat geenit, jotka tuottavat tietyn aineenvaihduntaketjun peräkkäisiä reaktioita katalysoivia entsyymiproteiineja. Termin ottivat vuonna 1959 ensimmäisenä käyttöön Demerec ja Hartman joukolle geenejä, jotka tuottivat ruuansulatusprosessissa tarvittavia entsyymejä.

## Lähteet
Keith Robinson

**Keith D. Robinson** (s. Kentucky, Yhdysvallat) on yhdysvaltalainen näyttelijä. Hän näyttelee *[[Comanche Moon]]* -sarjassa Joshua Deets -nimistä hahmoa.

## Lähteet

## Aiheesta muualla
* 
*
Scooby-Doo, Where Are You!

**Scooby-Doo, Where Are You!** on yhdysvaltalainen Hanna-Barberan tuottama piirrossarja, jota esitettiin CBS:llä vuosien 1969–1970 aikana yhteensä 25 jakson verran. Sarjan jälkeen siitä on tullut erityisesti Yhdysvalloissa suosittu piirrossarja, josta on tuotettu useita piirrossarjoja, animaatio- ja näytelmäelokuvia, sekä oheistuotteita pehmoleluista kahvikuppeihin ja t-paitoihin asti.

## Sarjan alku
*Scooby-Doo, Where Are You!* oli CBS:n ja Hanna-Barberan tulos heidän luodessaan väkivallattoman lauantaiaamu-piirretyn, joka saisi 1960-luvulla supersankariteemaisia lastenohjelmia vastaan protestoineiden vanhempien hyväksynnän. Alun perin sarjan nimeksi ajateltiin ”Mysteries Five” ja myöhemmin ”Who’s S-S-Scared?” ennen lopullista nimeä *Scooby-Doo, Where Are You!*. Tuotantovaiheessa sarja koki useita muutoksia niin käsikirjoituksessa kuin animoinnissa. Pääidea kuitenkin pysyi läpi tuotannon samana: neljä teini-ikäistä ja heidän hassu koiransa ratkoivat yliluonnolliseen liittyviä mysteereitä.

*Scooby-Doo*-konseptin luoneet Joe Ruby ja Ken Spears toimivat myös sarjan lopullisten tarinoiden tarkastajina, sekä käsikirjoittivat Bill Lutzin kanssa ensimmäisen kauden jaksot. Toisen tuotantokauden kahdeksan jaksoa käsikirjoittivat Rubyn, Spearsin ja Lutzin lisäksi Larz Bourne ja Tom Dagenais.

### Sarjan äänet
Kuten useissa Hanna-Barberan tuottamissa sarjoissa myös *Scooby-Doossa* korostettiin enemmän ääninäyttelemistä kuin rajoittunutta animointia. Sarjan ehdoton ääninäyttelijä Don Messick, joka oli työskennellyt Hanna-Barberalle jo vuodesta 1957 lähtien, sai roolikseen Scooby-Doon. Mukana oli myös DJ:nä tunnettu Casey Kasem. Kasem koe-esiintyi alun perin Freddien roolia varten, mutta saikin Shaggyn roolin. Frank Welker tuli sarjaan aivan uutena ollessaan vielä kokematon ääninäyttelemisessä. Hän päätyi sarjaan mukaan erään koiranruokamainoksen tuottajan tyttöystävän kautta, joka halusi Welkeriä koe-esiintymään Scooby-Doon rooliin. Roolin mennessä Messickille häntä kehotettiin kokeilemaan aikaisemmin Kasemin kokeilemaa Freddien roolia, jonka Welker myös sai. Nicole Jaffe toimi Velman äänenä. Stefanianna Christopherson puolestaan toimi Daphnen äänenä, mutta vain ensimmäisellä tuotantokaudella, koska hän muutti New Yorkiin mennessään naimisiin ennen sarjan toisen tuotantokauden tuotannon alkamista. Tämän seurauksena Nicole Jaffen huonekaveri Heather North sai Daphnen roolin kyettyään parhaaseen imitointiin. Päänäyttelijöiden lisäksi mukana olivat John Stephenson ja Jack Angel, jotka Messickin tavoin ääninäyttelivät suurimman osan sarjan sivuhahmoista.

## Äänirooleissa

## Vastaanotto ja arvostelu
Wizard Magazine listasi vuonna 2008 *Scooby-Doo, Where Are You!* -sarjan sijalle 38 laatimassaan kautta aikain sadan parhaan animaatiosarjan listalla. Se listattiin tammikuussa 2009 IGN-sivuston laatiman sadan parhaan animaatiosarjan listalle sijalle 24.

## Lähteet
* TV.com  

### Viitteet
Irene Guest

**Irene May Guest** (22. heinäkuuta 1900 &ndash; 14. kesäkuuta 1970) oli yhdysvaltalainen uimari ja olympiavoittaja.

Guest voitti sekä kultaa että hopeaa Antwerpenin olympialaisissa 1920. Guest sai kultaa 4×100 metrin vapaauinnissa, jossa Yhdysvaltain joukkue ui uuden maailmanennätyksen 5.11,6. Lisäksi hän ui hopeaa 100 metrin vapaauinnissa. Guestin aika oli 1.17,0, jolla hän hävisi kultaa voittaneelle Ethelda Bleibtreylle 3,4 sekuntia.

## Lähteet
Nokkavero

**Nokkavero** eli *nokkaverovoi* (ruots. *näbbeskattsmör*) oli Ruotsissa ja Suomen niin sanotulla ruotsalaisen oikeuden alueella ennen uskonpuhdistusta kannettu kirkollinen vero. Ruotsalaista oikeutta noudatettiin Varsinais-Suomen ja Satakunnan ruotsinkielisissä osissa sekä Etelä-Pohjanmaalla, Uudellamaalla ja Ahvenanmaalla. Piispan saamat kymmenykset maksettiin nokkaverovoina siten, että esimerkiksi vuonna 1331 veron suuruus oli yksi naula eli 425 grammaa voita kutakin seitsemän vuotta täyttänyttä henkilöä kohden. Uskonpuhdistuksen jälkeen nokkaveron tuotto meni valtiolle.

## Lähteet
* Tietosanakirja, Tietosanakirja-osakeyhtiö 1913, hakusana kymmenykset
* Otavan iso tietosanakirja, Otava 1963
James Rebhorn

**James Robert Rebhorn** (1. syyskuuta 1948 Philadelphia, Pennsylvania – 21. maaliskuuta 2014 South Orange, New Jersey) oli yhdysvaltalainen näyttelijä. Hän esiintyi monissa televisiosarjoissa jo 1980-luvulta lähtien sekä yli 100 elokuvassa. Rebhorn tunnettiin muun muassa draamasarjasta *[[Comanche Moon]]*. Kuolemansa aikaan hänellä oli roolit sarjoissa *[[Kovat kaulassa]]* ja *[[Isänmaan puolesta (televisiosarja)|Isänmaan puolesta]]*. Tunnettuja elokuvia, joissa Rebhorn esiintyi, ovat mm. *[[Naisen tuoksu]]*, *[[Serkkuni Vinny]]*, *[[Carlito's Way]]*, *[[Independence Day – Maailmojen sota]]* ja *[[Perhe on painajainen]]*.

Hän oli naimisissa Rebecca Linnin kanssa, ja heillä on kaksi tytärtä.

Rebhorn kuoli kotonaan New Jerseyssä 65-vuotiaana melanoomaan, jota hän oli sairastanut vuodesta 1992 lähtien.

## Lähteet
Candy Costie

**Candy Costie** (s. 12. maaliskuuta 1963 Seattle) on yhdysvaltalainen entinen taitouimari ja olympiavoittaja. Hän voitti kultaa Los Angelesin olympialaisissa 1984 pariuinnissa yhdessä Tracie Ruizin kanssa. Costie menestyi myös muissa kilpailuissa: MM-kilpailuista hän sai hopeaa vuonna 1982 ja Pan-Amerikan kisoista vuonna 1983. 

Costie valittiin International Swimming Hall of Fameen vuonna 1995.
Jake Busey

**Jacob ”Jake” Busey** (oik. **William Gareth Jacob Busey Jr.**, s. 15. kesäkuuta 1971 Los Angeles, Yhdysvallat) on kalifornialainen näyttelijä. Hänet tunnetaan muun muassa draamasarjasta *[[Comanche Moon]]*, jossa hän näyttelee Tudwal-nimistä hahmoa. Jake Busey on näyttelijä Gary Buseyn poika.
Goy

**Goj** tai **goy** (, monikko גויים, *gojim*) on juutalaisten ei-juutalaisista käyttämä ilmaus.

Toorassa käytettynä *gojim* (*goyim*) käännetään tavallisesti kansakunnaksi tai pakanoiksi. Ensimmäisen Mooseksen kirjan 14. luvun ensimmäisessä jakeessa viitataan kuitenkin Gojimin kuningas Tidealiin. Nykykielessä ilmaisua saatetaan joskus käyttää halventavassa merkityksessä.

## Lähteet